### Resumé

Kommunerne har fået til opgave at undersøge muligheden for, at der bliver indgået frivillige aftaler om grundvandsbeskyttelse i de boringsnære beskyttelsesområder (BNBO). Jerlev Vandværk og [adresse] Vandværk ønsker af indgå frivillige aftaler med lodsejere på ekspropriationslignende vilkår. Byrådet har tidligere besluttet, at man som udgangspunkt er villig til at, ekspropriere indenfor BNBO. Der skal dog træffes en konkret beslutning i den enkelte sag.

### Sagsfremstilling

I 2019 vedtog Folketinget en tillægsaftale til "Aftale om Pesticidstrategi 2017-2021" for at nedbringe risikoen for forurening af grundvandet fra erhvervsmæssig brug af pesticider. Aftalen fastlægger, at kommunerne skal undersøge muligheden for, at vandforsyninger og lodsejere kan indgå frivillige aftaler om sprøjtefrie boringsnære beskyttelsesområder.

En ny politisk aftale i 2023 erstatter det generelle statslige forbud mod sprøjtning i aftale fra 2019 og pålægger i stedet kommunerne at udstede påbud, hvis der ikke er tilbudt frivillige aftaler inden den 1. december 2024. Med nærværende frivillige aftale vil der som udgangspunkt ikke skulle meddeles påbud.

**Lovgivning**

Kommunen kan, med Miljøbeskyttelseslovens § 26a, meddele påbud om pesticidfri dyrkning mod fuldstændig erstatning for at sikre den nuværende og fremtidige indvinding af drikkevand. Miljøbeskyttelseslovens § 26a gælder, når der er vedtaget en indsatsplan. Jerlev Vandværk og [adresse] Vandværk er omfattet af "Samlet indsatsplan for 45 vandværker", som er godkendt af Byrådet 20. juni 2018.

En kommunal beslutning om vilje til ekspropriation er nødvendig for at sikre lodsejeren mulighed for skattefritagelse for erstatningen. Kommunen kan dog ikke garantere en aftales skattemæssige konsekvenser over for ejeren, da dette spørgsmål alene afgøres af skattemyndighederne.

Vandforsyningslovens § 13d giver mulighed for at beslutte, at den almene vandforsyning, der har fordel af en indgået aftale, skal betale for den.

**Om [adresse]**

Jerlev Vandværk pumper hvert år ca. 73.000 m3 drikkevand ud til husstande og erhverv i [adresse] by og omegn. Vandværket indvinder fra 3 boringer (DGUnr. 115.814, 115.815 og 115.1274) under byen og under landbrugsarealer. BNBO-aftalen sikrer, at der i fremtiden ikke bruges pesticider i vandværkets 2 BNBOer, som ligger på landbrugsjord. BNBOerne overlapper hinanden, og aftaleområdet udgør tilsammen ca. 0,82 ha på dele af matr. nr. 2e [adresse], [adresse]. Det tredje BNBO ligger ved [adresse] idrætsanlæg, hvor der ikke bruges pesticider.

Teknik & Miljø har lavet en risikovurdering af [adresse] BNBOer og vurderet, at der er behov for en indsats her.

Jerlev Vandværk har forhandlet med lodsejer, og de er nået til enighed om:

Hvilket areal, der skal indgå (se bilag)
Erstatningspris, i forventning om byrådets beslutning om ekspropriationsvillighed

De nærmere omstændigheder kan ses i deklarationsteksten. Der må ikke anvendes, opbevares eller håndteres pesticider på arealet. Jerlev Vandværk vil stå for kontrol af aftalen.

**[adresse]**

[adresse] pumper hvert år ca. 16.500 m3 drikkevand ud til husstande og erhverv i [adresse] og omegn. Vandværket indvinder fra 2 boringer (DGUnr. 115.1411 og 115.1658) under byen i beskyttede områder. BNBO-aftalen sikrer, at der i fremtiden ikke bruges pesticider i vandværkets 2 BNBOer, som ligger i byen i beskyttede områder. BNBOerne overlapper hinanden, og aftaleområdet udgør til sammen ca. 0,65 ha på dele af matr.nr. 1s, 1x, 1e, 1y og 1q Daldover By, Randbøl. Vandværket ligger på matr. nr. 1s.

Teknik & Miljø har lavet en risikovurdering af [adresse] BNBOer og vurderet, at der er behov for en indsats her.

[adresse] har forhandlet med lodsejere, og de er nået til enighed om:

Hvilket areal, der skal indgå (se bilag)
Erstatningspris, i forventning om byrådets beslutning om ekspropriationsvillighed

De nærmere omstændigheder kan ses i deklarationsteksten. Der må ikke anvendes, opbevares eller håndteres pesticider på arealet. [adresse] vil stå for kontrol af aftalen.

#### Historik:

Byrådet besluttede 9. september 2020 i punkt nr. 171, at Vejle Kommune som udgangspunkt er villig til at ekspropriere, hvis frivillige aftaler i BNBO ikke kan indgås, og at kompetencen til at træffe afgørelse om ekspropriation i de konkrete sager delegeres til Klima, Natur- og Miljøudvalget. En ny udmelding fra SKAT betyder, at afgørelsen ikke kan uddelegeres til fagudvalg, hvorfor denne og evt. fremtidige sager, afgøres i Byrådet.

### Økonomi

Indgåelse af BNBO-aftalen har ingen økonomiske omkostninger for Vejle Kommune.

Hvis det bliver nødvendigt med påbud, vil den fulde erstatning til lodsejerne blive pålagt henholdsvis [adresse] og [adresse]  jf. Vandforsyningslovens § 13d.

### Klima og resiliensvurdering

BNBO-aftalerne vil være med til at sikre fremtidens drikkevand. Rent drikkevand er en forudsætning for øget bosætning og livskvalitet for [adresse] borgere nu og i fremtiden.

### Sagens videre forløb

Sagen skal behandles af Økonomiudvalg og Byråd.

### Historik

#### Teknik- og Miljødirektøren indstiller, den 30. september 2024, punkt 154:

**at** det tilkendegives, at Vejle Kommune er villige til at foretage ekspropriation til de nødvendige rådighedsindskrænkninger samt at påbyde rådighedsindskrænkninger i BNBO for DGUnr. 115.814 og 115.815 på dele af matr. nr. 2e [adresse], [adresse] og i BNBO for DGUnr. 115.1411 og 115.1658 på dele af matr.nr. 1s, 1x, 1e, 1y og 1q Daldover By, Randbøl i medfør af miljøbeskyttelseslovens § 24a og § 26a, hvis frivillige aftaler mellem vandværk og lodsejer ikke kunne indgås på ekspropriationslignende forhold inden 1. januar 2025, at forvaltningen bemyndiges til at meddele de lovpligtige påbud om rådighedsindskrænkninger indenfor BNBO, såfremt der ikke kan indgås frivillige aftaler og

**at** forvaltningen bemyndiges til at meddele de lovpligtige påbud om rådighedsindskrænkninger indenfor BNBO, såfremt der ikke kan indgås frivillige aftaler.

####

#### Beslutning fra Klima-, Natur- og Miljøudvalget, den 30. september 2024, punkt 154:

Anbefalet.

Lennarth Brandt var fraværende.

####

#### Beslutning fra Økonomiudvalget, den 28. oktober 2024, punkt 248:

Anbefales.

### Beslutning

Godkendt.

Fraværende:

Margit Jakobsen. I stedet mødte Frans Søndergaard.

Gyda Kristensen. I stedet mødte Alf Kristoffersen El-Ahmad.